HALLGATÓI KÉPZÉSI SZERZŐDÉS

magyar nyelvű önköltséges képzésben részt vevő hallgató részére

amely létrejött egyrészről	a Semmelweis Egyetem

székhely: 1085 Budapest, Üllői út 26.

intézményi azonosító: FI 62576

képviseli: Dr. Merkely Béla rektor

számlaszám: MÁK 10032000-00282819-01110009

számlavezető: Magyar Államkincstár

egyetemi szervezet: Általános Orvostudományi Kar

egyetemi szervezet címe: 1085 Budapest, VIII. Üllői út 26.

aláírásra jogosult kötelezettségvállaló: Dr. Kellermayer Miklós dékán

a továbbiakban: Egyetem

másrészről	név:

lakcím:

anyja neve:

születési hely és idő:

a továbbiakban: Hallgató

(a továbbiakban együtt: Felek) között alulírott helyen és napon az alábbi tárgyban és feltételekkel:

A Felek a jelen megállapodást a nemzeti felsőoktatásról szóló 2011. CCIV. törvény (a továbbiakban: Nftv.) 39. § (3) bekezdésében meghatározottak alapján kötik tekintettel arra, hogy a Hallgató önköltség fizetése mellett vesz részt az Egyetem alábbi képzésében:

Kar:	Általános Orvostudományi Kar

a képzés megnevezése (szak, szakirány)	neurológiai szakgyógytornász

a képzés formája:	szakirányú továbbképzés

a képzés munkarendje:	levelező

a képzés helye:	Budapest

a képzési idő:	2 félév

a képzés nyelve:	magyar

(a továbbiakban: képzés)

A önköltséges képzésben történő részvétel alapja:

az Nftv. 39. § (3) bekezdésében meghatározott ok

A Hallgató tudomásul veszi, hogy az Nftv. alapján a képzés költségeit a Hallgató viseli. A önköltség összege a 2019/2020-as tanévben: 150.000,- Ft / tanulmányi félév, azaz Egyszázötvenezer forint / tanulmányi félév.

A Hallgató tudomásul veszi, hogy

az általa megfizetett önköltség összege az Nftv. 83. § (1) bekezdése értelmében az Nftv. 81. § (1)-(2) bekezdésben foglaltak fedezetét képezi az Egyetem vonatkozó szabályzataiban meghatározottak szerint;

az Nftv. 83. § (1) bekezdése értelmében az Nftv. 82. § (1)-(2) bekezdésben foglaltakért térítési díjat kell fizetnie az Egyetem vonatkozó szabályzataiban meghatározottak szerint.

A Hallgató tudomásul veszi, hogy a tanulmányi félévre meghatározott önköltséget egy összegben, a beiratkozás, illetve a képzési időszakra történő bejelentkezés feltételeként, a beiratkozást/bejelentkezést megelőzően kell megfizetnie. A Hallgatónak az önköltség megfizetése megtörténtét hitelt érdemlően igazolnia kell a Tanulmányi Osztályon (Dékáni Hivatalban). A hallgató tudomásul veszi, hogy az igazolás elmulasztásból, illetve késedelmes megtételéből adódó következmények teljes mértékben a Hallgatót terhelik.

A Felek rögzítik, hogy az önköltség összege a képzésre tekintettel fennálló hallgatói jogviszony ideje alatt egyoldalúan nem módosítható.

Az Egyetem vállalja, hogy az önköltség befizetése esetén a Hallgatóval - amennyiben a hallgatói jogviszony létesítésének egyéb feltételei is fennállnak - beiratkozásának napjával hallgatói jogviszonyt létesít. A Hallgató hallgatói jogviszonya a beiratkozás napján jön létre.

A Hallgató kötelezettséget vállal arra, hogy a képzés ideje alatt az önköltség összegét, továbbá az Egyetem, illetve a Kar által megállapított egyéb díjakat és térítéseket az esedékességként megjelölt időpontig megfizeti, és a megfizetést igazolja. A Hallgató tudomásul veszi, hogy az önköltség és az egyéb díjak és térítések megfizetésének elmulasztása esetén a következő tanulmányi félévre nem jelentkezhet be, illetve hallgatói jogviszonya szüneteltetésre kerül.

A Hallgató hallgatói jogviszonyára és fizetési kötelezettségeire a mindenkori hatályos jogszabályok, valamint az azok rendelkezéseire figyelemmel megalkotott egyetemi szabályzatok is vonatkoznak, ideértve a kari szabályzatokat is.

A Hallgatót hallgatói jogviszonyának tartama alatt megilletik mindazon jogok és terhelik mindazon kötelezettségek, melyek az Egyetemmel hallgatói jogviszonyban álló más hallgatókat is megilletnek, illetve terhelnek az Nftv. és az Egyetem, illetve a Kar szabályzatai alapján.

A Hallgató a jelen szerződés aláírásával hozzájárul ahhoz, hogy személyes adatait az Egyetem a hatályos adatvédelmi, felsőoktatási, valamint a vonatkozó egyéb jogszabályok rendelkezései szerint kezelje.

A Felek a közöttük esetlegesen felmerülő vitás kérdéseket békés úton kívánják rendezni. Amennyiben ez ésszerű időn belül nem vezet eredményre, úgy az általános hatásköri és illetékességi szabályok figyelembevételével megállapítható bírósághoz fordulnak.

A képzéssel kapcsolatos, a jelen szerződésben nem szabályozott rendelkezéseket a magyar jog vonatkozó, mindenkor hatályos szabályai - így különösen az Nftv. - , az Egyetem mindenkor hatályos és a Hallgatóra az Nftv. értelmében alkalmazható belső szabályzatai - így különösen a Szervezeti és Működési Szabályzat részét képező Hallgatói követelményrendszerről szóló III. könyv és a Kar vonatkozó szabályzatai - , valamint a képzés ajánlott tanterve (mintatanterv) állapítják meg, így különösen

a	képzés ütemezését;

a	Hallgató teljesítménye ellenőrzésének és értékelésének módját;

a	vizsgára bocsátás feltételeit, a vizsga szervezésének módját és formáját;

a	megengedett hiányzás mértékét, és ennek túllépése esetén a Hallgatót érintő következményeket;

a	gyakorlat helyét, időtartamát és ütemezését;

a	képzés során fizetendő díjakat, térítéseket;

a	Hallgatónak az önköltség megfizetéséhez nyújtható mentességeket, kedvezményeket;

a	megfizetett önköltség visszafizetésének feltételeit;

a	jelen szerződés megszegésének jogkövetkezményeit.

A Hallgató kijelenti, hogy a jelen szerződés aláírását megelőzően az Egyetem vonatkozó szabályzatait áttanulmányozta és azok rendelkezéseit hallgatói jogviszonya alatt magára nézve kötelezőnek fogadja el. Az egyetemi (kari) szabályzatok betartására a Felek kölcsönösen kötelezettséget vállalnak. Az Egyetem biztosítja, hogy a hallgatói jogviszonyra vonatkozó hatályos szabályzatok a Kar honlapján megtekinthetők legyenek.

A jelen szerződés megszűnik

a	Hallgató hallgatói jogviszonya megszűnésének napján, vagy

ha	a Hallgatót az Egyetem államilag támogatott képzésre átveszi, az átvételről szóló határozat jogerőre emelkedése

napján.

Az Egyetem fenntartja, hogy semmiféle nyilatkozat, illetve nyilatkozat hiánya nem értelmezhető jogról való lemondásnak, így különösen, de nem kizárólag, amennyiben nem érvényesít azonnal valamely őt megillető jogot, vagy ilyen jog gyakorlásával késlekedik, vagy azt csak részben gyakorolja, ez nem jelenti az adott jogról való lemondást.

A Felek a jelen szerződést elolvasás, értelmezés után, mint akaratukkal mindenben megegyezőt írják alá.

Dékán Budapest, 2019.szeptember

Hallgató

Pénzügyi ellenjegyző

Kari gazdasági vezető